|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αθήνα, 16/2/2024

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας εκφράζει την αμέριστη αλληλεγγύη του στον αγώνα των εργαζομένων στα μεγάλα τηλεφωνικά κέντρα της Αθήνας.

Οι συνάδελφοι εργαζόμενοι στα τηλεφωνικά κέντρα των εταιρειών Teleperformance, Webhelp, Evalue, TTEC και Foundever, αγωνίζονται διεκδικώντας αξιοπρεπείς συνθήκες εργασίας, συλλογικές συμβάσεις με αυξήσεις στους μισθούς που θα φτάνουν για τον μήνα, καλύτερες συνθήκες εργασίας με σεβασμό στα στοιχειώδη δικαιώματά τους, κάλυψη των εξόδων της τηλεργασίας, βίζες για όλους ώστε κανείς να μη ζει το 2024 σε καθεστώς σκλαβιάς.

Το ΕΚΑ χαιρετίζει την απόφαση των συναδέλφων στις εταιρείες των τηλεφωνικών κέντρων, να προχωρήσουν σε νέα απεργία, τη Δευτέρα 19 Φεβρουαρίου.

**Το Δ.Σ.**